《题胡州太学丘光庭博士幽居》
唐代·殷文圭

舜轨尧文混九垓，明堂宏构集良材。江边云卧如龙稳，

天外泥书遣鹤来。五夜药苗滋沆瀣，四时花影荫莓苔。

草玄门似山中静，不是公卿到不开。

作者简介：殷文圭（？～920年），字表儒，小字桂郎，一说又名举（见《宋类苑》 [2] ），池州青阳人。初居九华，刻苦于学，所用墨池，底为之穿。与杜荀鹤、顾云友善。殷文圭能诗，著述甚富。有《登龙集》、《冥搜集》、《从军稿》等，惜多散逸。子殷崇义，仕南唐，亦以诗文名世。